The Gunman (cinta de 2015)

:*Iste articlo ye sobre una cinta de cine d'intriga d'acción estausunidense de l'anyo 2015; ta atros usos, se veiga *'The Gunman** y **The Gunman (cinta)***.

***The Gunman*** (títol orichinal en [[Idioma anglés|anglés]], en [[Idioma aragonés|aragonés]] ***O pistolero***, estrenada en [[Aragón]] con o títol en [[Idioma castellano|castellano]] de ***Caza al asesino***, en aragonés ***Caza a l'asasino**'') ye una [[cinta]] de [[cine d'intriga]] d'[[Cine d'acción|acción]] de l'anyo [[2015]] coproducida por o [[cine estausunidense]], lo [[cine britanico]], lo [[cine espanyol]] y lo [[cine francés]] dirichida por [[Pierre Morel]] seguntes un [[guión adaptau]] por [[Don Macpherson]], [[Pete Travis]] y [[Sean Penn]] (basau en ''[[La position du tireur couché]]'', [[novela]] de [[Jean-Patrick Manchette]] publicada en [[1981]]), con una [[banda sonora orichinal]] de [[Marco Beltrami]], una [[dirección de fotografía]] de [[Flavio Martínez Labiano]], una [[producción cinematografica]] d'[[Adrián Guerra]], [[Sean Penn]], [[Peter McAleese]], [[Andrew Rona]] y [[Joel Silver]] ta las [[Productora cinematografica|productoras]] ''[[StudioCanal]]'', ''[[Anton Capital Entertainment]]'', ''[[Canal+]]'', ''[[Nostromo Pictures]]'', ''[[Silver Pictures]]'' y ''[[TF1 Films Production]]'' y un [[elenco]] d'o cual en fan parte, en os prencipals papels d'a cinta, os [[actor]]s [[Sean Penn]], [[Javier Bardem]], [[Idris Elba]], [[Mark Rylance]], [[Jasmine Trinca]], [[Ray Winstone]], [[Peter Franzén]], [[Billy Billingham]], [[Daniel Adegboyega]] y [[Ade Oyefeso]].

''Jim Terrier'' ye un antigo miembro d'as [[Fuerzas Especials de l'Exerciro d'os Estaus Unius]] que partecipaba en [[Operación negra|operacions negras]] y que en [[2006]] se troba en a [[Republica Democratica d'o Congo]] a on oficialment proporciona seguridat a prochectos locals d'[[aduya humanitaria]] pero que en realidat prepara l'[[asasinato]] d'o ministro de Minas d'o país, qui heba anunciau que bie luego denunciaría los contractos sinyaus con as empresas mineras occidentals. En ixa misión s'enamora d**Annie*, una [[medico]] que treballa ta una [[ONG]], y ye correspondiu. Sindembargo, cuan seguindo las órdens asasina a lo ministro, li ordenan que marche inmediatament d'o país, y marcha sin decir-le cosa a *Annie*. Cuan marcha, *Jim* albandona lo suyo treballo como [[mercenario]]. En [[2014]] torna en a [[Republica Democratica d'o Congo]] como cooperant, pero bien luego ye obchecto d'un ataque aparentment feito por chens locals, pero cuan logra matar-los y revisa lo que levan dencima, descubre que en realidat él yera un obchectivo y que lo que quereban yera asasinar-lo a él. Poquet a poquet se convence de que lo son perseguindo como consecuencia d'o treballo que heba feito uieto anyadas antes y prencipia a investigar en o suyo antigo cerclo de contactos.

A cinta s'ambienta en a [[Republica Democratica d'o Congo]] en [[2006]] y [[2014]] y en ista zaguer calendata tamién en [[Londres]] en o [[Reino Uniu]], en [[Barcelona]] en [[Espanya]] y en [[Chibraltar]], y las suyas escenas se filmoron en [[Barcelona]] y [[Logronyo]] en [[Espanya]], en [[Ciudat d'o Cabo]] en [[Sudafrica]], en [[Londres]] en o [[Reino Uniu]], en [[Chibraltar]] y en [[Los Angeles]] ([[California]]) en os [[Estaus Unius]].

*The Gunman* ye una cinta que ha recbiu bels premios u nominacions, encara que garra d'istos premios fa parte d'os premios mas conoixius u destacaus.

== Elenco ==


== Se veiga tamién ==
* [[Cine en 2015]].
* [[Cintas de 2015]].

== Referencias ==


== Vinclos externos ==
*  [https://www.imdb.com/title/tt2515034/ *The Gunman*] en [[Internet Movie Database]].
*  [https://www.allmovie.com/movie/v577114 *The Gunman*] en [[AllMovie]].
*  [https://www.imfdb.org/wiki/Gunman,_The *The Gunman*] en [[Internet Movie Firearms Database]].
*  [https://www.filmaffinity.com/en/film404455.html *The Gunman*] en [[FilmAffinity]].
*  [https://www.allocine.fr/film/fichefilm_gen_cfilm=215648.html *The Gunman*] en [[Allociné]].
*  [https://www.rottentomatoes.com/m/the_gunman_2015 *The Gunman*] en [[Rotten Tomatoes]].
*  [https://letterboxd.com/film/the-gunman-2015/ *The Gunman*] en [[Letterboxd]].
*  [https://www.boxofficemojo.com/movies/?id=gunman2015.htm *The Gunman*] en [[Box Office Mojo]].
*  [https://www.metacritic.com/movie/the-gunman *The Gunman''] en Metacritic.